ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035512

ขอให้เร่งดำเนินการก่อสร้าง โครงการขุดเจาะวางท่อระบายน้ำป้องกันน้ำท่วม บริเวณซอยตากสิน 21 แขวงสำเหร่ เขตธนบุรี กรุงเทพมหานคร จุดสังเกต ตั้งแต่ ซอยตากสิน 21 ไปจนถึงวัดราชวรินทร์ เนื่องจากผู้ร้องแจ้งว่า ถนนช่วงบริเวณดังกล่าว มีโครงการขุดวางท่อระบายน้ำเพื่อป้องกันน้ำท่วม (ไม่ทราบบริษัทผู้รับเหมา) โดยพบว่าผู้รับเหมางาน มีการทำงานแบบทำๆหยุดๆ ทำ 1 วัน หยุด 1 วัน จนงานไม่แล้วเสร็จสักที ส่งผลทำให้ประชาชนที่ประกอบอาชีพค้าขายอยู่บริเวณดังกล่าว ไม่สามารถที่จะทำการค้าขายได้ เพราะมีแต่ฝุ่นละออง และสิ่งของอุปกรณ์ก่อสร้างต่างๆ เช่นเสียม จอบ ผู้รับเหมางานมีการนำมาวางไว้ตามหน้าบ้านของประชาชน แล้วใช้ผ้าสแลนปิดคลุมไว้ สุนัขก็ขึ้นไปขับถ่ายจนเกิดความสกปรก และก็เวลามีการขุดเจาะถนน เศษปูนต่างๆ ก็นำมากองไว้หน้าบ้านของประชาชน ทำให้ประชาชนได้รับความเดือดร้อนอย่างมาก ผู้ร้องจึงขอให้ทางหน่วยงานที่เกี่ยวข้องเร่งดำเนินการก่อสร้างโครงการขุดเจาะวางท่อระบายน้ำ บริเวณดังกล่าวให้แล้วเสร็จโดยเร็ว ประสบปัญหามาเป็นระยะเวลาหลายเดือนแล้ว


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata